Covid-19: Salon-eienaar in hegtenis wat nie isoleer | Maroela Media
'n Salon-eienaar van Ladysmith wat positief vir die nuwe koronavirus getoets het, is op 'n aanklag van poging tot moord in hegtenis geneem nadat hy geweier het om hom in selfisolasie te plaas.
Brig. Vishnu Naidoo, nasionale polisiewoordvoerder, het gesê die Ladysmith-polisie het Dinsdagmiddag inligting ontvang dat die man reeds kontak met verskeie mense in die omgewing gehad het.
Hy het na verskillende lande gereis voordat hy op 18 Maart na Suid-Afrika teruggekeer het.
"By sy terugkeer het hy positief vir Covid-19 getoets en is hy beveel om, hangende die uitslae van verdere bloedtoetse, vir minstens 14 dae in kwarantyn te bly," het Naidoo gesê.
Volgens Naidoo het die man egter sedert Saterdag met sy gewone sake voortgegaan.
"Hy het 'n dokter se bevel verontagsaam en na bewering die bepalings ingevolge die Wet op Rampbestuur rakende Covid-19 oortree."
Die 52-jarige man is gearresteer en na 'n hospitaal geneem waar hy tans behandeling ontvang.
Naidoo het gesê die polisie soek intussen na minstens 27 mense met wie die man in die salon, asook by 'n kerkbyeenkoms, in kontak was.
Daar is met 'n senior aanklaer ooreengekom om die saak uit te stel om die kans op verdere verspreiding van die virus te beperk.
Ek dink dit is uiters selfsugtig, hulle moet hom sommer 40 dae in afsondering hou.
Ek stem saam dat hy aangekla moet word vir poging tot moord, maar wonder vir hoe lank dit so sal kan aanhou? Niemand weet wat die volgende paar maande inhou nie, maar ek vermoed hierdie is maar nog net die stilte voor die storm en dat ons land binnekort heel boaan daardie lysie van lande gaan wees. Die probleem in die geval is nie die regering nie, ek dink Ramaphosa het goed gedoen tot dusver. Ons land se bevolking beleef soveel ander siektes, bly bo-op mekaar in townships en ongelukkig moet ek bysê ons gemiddelde IK in Suid-Afrika is 77… Lees meer »
Wonder hoe het hulle hom gearresteer; seker 'n klomp gemaskerdes met handskoene.
Hy is uiters selfsugtig. Kla hom aan vir poging tot moord vir elke persoon wat positief getoets word wat met hom in aanraking was. Die vonnise moet afsonderlik uitgedien word. Hy het geweet hy het die virus, maar het nog steeds voortgegaan met sy werk. Hy het glad nie aan die onskuldige mense gedink wat hy aangesteek het nie. Dit is hoe die virus versprei. Baie selfsugtig!!!
Ons woon op Jeffreysbaai. Dit is hartseer om te sien hoeveel van die binnelanders hierdie"lockdown" as 'n vakansie beskou. Die verkeer is so besig soos Desembermaande en elke tweese voertuig ht 'n binnelandse regnr. Besef die mense nie hoe hulle almal blootstel aan die virus nie. Dit is werklik uiters selfsugtig van hulle om 'n vakansie daarvan te maak. Die strande is reeds toe en van môre al die eetplekke ook. So wat soek hulle hier?